laion/Wikipedia-Exotic huggingface dataset:
זמן של אולי

"זמן של אולי" הוא סינגל שהוקלט על ידי הזמרת-יוצרת הישראלית ירדנה ארזי. השיר יצא לאור ב-3 בדצמבר 2012, כסינגל שלא מתוך אלבום. בנוסף להצלחתו במצעדים השבועיים, הצליח השיר להיכנס אל המקום ה-11 במצעד השנתי של רשת ג', אשר התקיים בשנת 2013. עם יציאתו נכנס השיר אל המקום השני במצעד של רשת ג', והשישי במצעד של מדיה פורסט. השיר נכתב על ידי יוסי גיספן, הולחן על ידי ניסים גיספן והופק על ידי דודו קומה. בחודש צאתו, סקר יוסי חרסונסקי את השיר בחיוב רב, תוך שהעניק לו ציון של ארבעה כוכבי זהב מתוך חמישה בסך הכול. בעקבות הצלחתו של השיר, זכתה ארזי בשנת 2013, בתואר "זמרת השנה" מטעם רשת ג'. טרם יצא הווידאו קליפ הרשמי של השיר, העלתה ירדנה ארזי לערוץ היוטיוב שלה ב-3 בדצמבר 2012, את האודיו הרשמי שלו, אשר מציג את עטיפתו של הסינגל. בהמשך, העלתה גם את הקליפ הרשמי שלו, אשר הופק על ידי NTE חברת התקיטים העצמאית של ארזי ובעלה נתן תומר. בנוסף לכך, ביצעה ירדנה ארזי את השיר במסגרת התוכנית "פסקול ישראלי". ההופעה הועלתה לערוץ של כאן מוזיקה בשנת 2014. סרטון השיר "זמן של אולי" באתר יוטיוב זמן של אולי, יוסי חרסונסקי ירדנה ארזי זמן של אולי Yardena Arazi, נבדק ב-2019-09-27 תשע"ג – פזמונט, באתר pizmonet.co.il 7.3.2013 – פזמונט, באתר pizmonet.co.il אסף נבו, ‏שרית חדד מובילה, קטלין רייטר שנייה, באתר ‏מאקו‏, 14 בדצמבר 2012 זמן של אולי - ביקורת ירדנה ארזי זמן של אולי קליפ Yardena Arazi, נבדק ב-2019-09-27 ירדנה ארזי - זמן של אולי, נבדק ב-2019-09-27
AAA (תקשורת מחשבים)

Authentication, Authorization, Accounting) AAA) הוא מונח מתחום אבטחת המידע, המתייחס למסגרת לניהול מושכל של בקרת גישה למשאבי מחשוב או רשתות תקשורת. ב-AAA מוגדרים שלושה שירותים בסיסיים, זיהוי ואימות משתמשים (Authentication), ניהול הרשאות (Authorization) וחשבונאות (Accounting). שרות שמטרתו לזהות את המשתמש, בדרך כלל באמצעות "שם משתמש" (User Name), ואימות שהמשתמש הוא משתמש אותנטי ואינו מתחזה. האימות נעשה בדרך כלל באמצעות סיסמה (Password). ההנחה היא שרק משתמש אותנטי ידע מה היא הסיסמה ועל כן, אם סופקה סיסמה נכונה אזי מדובר במשתמש שאינו מתחזה לאחר. רק משתמש מורשה שהוכיח את אמינות זהותו יכול לגשת למשאבי המחשוב או לרשת התקשורת. המונח "משתמש" אינו בהכרח מתייחס למשתמש אנושי. משתמש יכול להיות גם מערכת מחשב, התקן רשת או תוכנה. כמו כן, זיהוי המשתמש והאימות יכולים להיעשות באמצעים אחרים פרט ל"שם משתמש" וסיסמה. למשל באמצעות "מפתחות". שרות זה מנהל את הרשאות המשתמש. כלומר, אילו פעולות מותר למשתמש לבצע ולאיזה מידע מותר לו לגשת. כאשר ייתכן שלמשתמשים שונים יהיו הרשאות שונות לפי הגדרת מנהל המערכת. לעיתים ההרשאות יכולות להיות מושפעות ממיקומו הגאוגרפי של המשתמש, התנהלותו בעבר או פרמטרים אחרים. שרות זה מאפשר רישום לצורכי מעקב של פעולות שמבצע המשתמש, כגון זמן הכניסה למערכת, זמן היציאה מהמערכת, ניסיונות אימות שנכשלו, פעולות שביצע המשתמש או מידע שניגש אליו. הרישום יתבצע בדרך כלל ליומן ייעודי (Log). היומן יכול לשמש לצורך חקירת חדירה או ניסיונות חדירה לא מורשת למערכת. למערכות מחשוב והתקני רשת ישנה בדרך כלל יכולת לעשות בקרת גישה מקומית. לשם כך, שם המשתמש, הסיסמה והרשאות המשתמש נשמרים באופן מאובטח בבסיס נתונים מקומי על גבי ההתקן. כאשר משתמש מבצע הליך הזדהות (LOGIN), הנתונים שסיפק נבדקים בצורה מקומית ומושווים לנתונים השמורים בבסיס הנתונים של ההתקן. במקרה שברשת ישנו מספר רב של התקנים שונים או שמשתמש יכול לגשת לרשת ממקומות שונים, יהיה צורך לשמור את נתוני בקרת הגישה בכל אחד מן התקנים ו"שרתי הגישה לרשת", דבר שיכול להיות מורכב מבחינה תפעולית. כדי להימנע מכך פותחו שרתי AAA מרכזיים ופרוטוקולי AAA דוגמת RADIUS ו TACACS הפועלים במודל שרת לקוח. בניהול ריכוזי של AAA, כל אימת שמשתמש מנסה לקבל הרשאת גישה למערכת מחשוב, להתקן רשת או למעבר דרך "שרתי גישה לרשת" המערכת הנ"ל פונה אל שרת ה-AAA באמצעות פרוטוקול AAA כדי לאמת את זיהוי המשתמש באמצעות השרת ולקבוע אילו פעולות הוא מורשה לבצע. היתרונות של ניהול AAA באופן ריכוזי: חוסך הגדרות רבות וזמן תחזוקה ומונע טעויות, כיוון שפרטי כל המשתמשים מנוהלים במקום אחד חוסך זמן הכשרה של מנהל הרשת, כיוון שעליו להכיר רק מערכת אחת של ניהול גישה מאפשר בקרה טובה יותר על המתרחש ברשת, כיוון שכל בקשות הגישה נרשמות המקום אחד Radius Tacacs Diameter 2004,Harold F. Tipton and Micki Krause, Information security management handbook,Fifth Edition,AUERBACH PUBLICATION Vivek Santuka, Premdeep Banga, Brandon James Carroll, AAA Identity Management Security, Cisco Pree,Indianapolis,2011 Computer Forensics: Investigating Network Intrusions and Cyber Crime, Course Technology
יושבים בבית קפה

יושבים בבית קפה הוא סינגל שכתב והלחין קובי אוז וביצעה להקת טיפקס. השיר יצא לאור בשנת 2001 ונבחר כשיר השנה של גלי צה"ל. השיר נכלל באלבום הנושא את שם השיר, שיצא לאור בשנת 2001. השיר מתכתב עם האווירה הכללית ששרה בישראל בעקבות האינתיפאדה השנייה שפרצה באוקטובר 2000. יושבים בבית קפה היה לשיר המושמע ביותר בתחנות הרדיו של קול ישראל על פי נתוני אקו"ם לשנת החולפת. במצעד הפזמונים העברי השנתי של גלי צה"ל לשנת תשס"א (2001) נבחר השיר כ"שיר השנה", ובמצעד המקביל של רשת ג' דורג השיר במקום השני. לשיר הופק קליפ המציג את הפקת האלבום ועיצוב עטיפתו, וחלקו צולם במפעל התקליטורים של CDI. סרטון השיר "יושבים בבית קפה" באתר יוטיוב מילות השיר "יושבים בבית קפה" באתר שירונט שמואל מוניץ, ‏זה מצטלם כמו מלחמה: בחזרה לפסקול האינתיפאדה השנייה, בעיתון מקור ראשון יושבים בבית קפה דף שיר באתר הספרייה הלאומית תומר קריב,מלנכוליה אהובתי: איך האינתיפאדה השנייה שינתה את המוזיקה בישראל, באתר "מגזין התדר" מרב יודילוביץ', "יושבים בבית קפה" - הכי מושמע, באתר ynet, 28 באוגוסט 2002 ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
לדי סיאדאו

לֵדִי סַיַדַאוֹ (1 בדצמבר 1846 - 27 ביוני 1923) היה נזיר בודהיסטי רב השפעה, מזרם הטהרוואדה. פרסם ספרים רבים אשר עסקו בדהרמה בשפה הבורמזית, והיה אחראי לחידוש והפצת מסורת הויפאסאנה בבורמה (היום: מיאנמאר) וכן בעולם המערבי. הנזיר שיזכר בשם לדי סיאדאו, נולד בכפר קטן, במרחק של כשמונים קילומטרים מהעיר מנדליי. כבר בהיותו נזיר צעיר, בלט בזכות יכולותיו האינטלקטואליות. על כן, עבר, בתחילת שנות העשרים לחייו, לעיר מנדליי והצטרף למנזר תַאנְגַ'אוְן, אשר היווה מוסד לימוד יוקרתי בתקופה זו. בשנת 1883, לאחר שרפה רחבת היקף בעיר מנדליי, אשר הרסה את ביתו ואת כתביו, חזר לכפר הולדתו. לאחר מספר שנים בהם לימד בכפר, עבר ליער לֶדי במטרה להתבודד ולעסוק במדיטציה ולמידה. ביער לדי, הקים מנזר אשר בהמשך נקרא לדי על שמו: "המורה המוערך של יער לדי", ומכאן בבורמזית: לדי סיאדאו. בשנת 1900 עזב לדי את המנזר שהקים ועבר להתבודד במערות לצורך עיסוק במדיטציה באזור נהר צ'ינדווין. במהלך חייו, חיבר לדי ספרים רבים אשר סייעו בהחייאת מסורת הוויפאסאנה. ספריו נכתבו בפאלי וכן בשפות בורמזיות, על מנת להנגישם ללאנשי דת והדיוטות. לאחר עזיבת המנזר ותקופת התבודדות ארוכה, החל לדי לסייר ברחבי בורמה על מנת להפיץ את תורת הבודהה וללמד את פרקטיקת המדיטציה להמונים, פרקטיקה אשר הייתה נפוצה אז רק בקרב בודדים מבין אנשי הדת. לאור חדירת הקולוניאליזם הבריטי לבורמה, חשש לדי מהיכחדות המסורות העתיקות. על כן פעל להפיצם להמונים ולא רק לאנשי הדת. הוא ארגן עשרות קבוצות לימוד ברחבי בורמה ותוך כך הפך לדמות מוכרת ברמה לאומית. לדי מוכר עד היום כאחת הדמויות הבודהיסטיות הנודעות של זמנו. זאת בעיקר בזכות העובדה שהצליח להחיות את מסורת הוויפאסאנה ולהפוך אותה לנגישה בפני אנשי דת וכן בפני הדיוטות. מקובל לראות בלדי כעומד בראש שושלת של תלמידים ומורים אשר סייעו בהפצת המדיטציה והפיכתה לנפוצה במזרח וכן במערב. בין שושלת תלמידיו ניתן למצוא את ס.נ גואנקה שהפיץ את תורתו ברחבי העולם על ידי פתיחתם של עשרות מרכזי מדיטציה. תמיכתו בגישה הגורסת כי כל אדם יכול להתקרב להארה, וכי אינו חייב להתבודד במשך חודשים ושנים, נשארה מקובלת עד היום. מדיה וקבצים בנושא לדי סיאדאו בוויקישיתוף קורות חיים
חלומו של דולפין

חלומו של דולפין (בספרדית: El Delfín: La historia de un soñador) הוא סרט הנפשה ממוחשבת פראוני-איטלקי-גרמני לכל המשפחה, מסוגת הרפתקאות וקומדיה משנת 2009, אשר מבוסס על הרומן "הדולפין: סיפורו של חולם חלומות" מאת סרג'יו במברן משנת 1995. הסרט בוים ונכתב על ידי אדוארדו שולדט, ביחד עם כתיבתם של ג'ודי קלם ומיכאל ווג. הקרנת הבכורה של הסרט התרחשה בארגנטינה ב-6 באוקטובר 2009, ולאחר יומיים, ב-8 באוקטובר, הסרט הופץ במדינות שונות, ביניהן צ'ילה, אקוודור ופרו. בישראל הסרט הוקרן לראשונה בדיבוב לעברית ב-14 באפריל 2011. אורך הסרט הוא כ-86 דקות, ושפת המקור שלו היא ספרדית. הסרט הרוויח ממכירות הכרטיסים כ-4,127,246 דולר, מתקציב של 3,000,000 דולר. הסרט מספר על דולפין בשם דניאל אלכסנדר שחלומו הוא לשחות מחוץ ללגונה שבה הוא חי. יום אחד, קול מהאוקיינוס פנה לדניאל אלכסנדר ונתן לו אפשרות להגשים את חלומו - לשחות מחוץ ללגונה. כשהוא יצא לים הפתוח, דניאל אלכסנדר פגש קלאמרי חכם ונחמד בשם קארל, איתו הוא יצא להרפתקה בחיפוש אחר אי מסתורי. הדיבוב העברי בוים על ידי עמיחי בר טוב, והופק על ידי אסנת סדן. מיכאל הנגבי - דניאל אלכסנדר גלעד קלטר - קארל יורם יוספסברג - לוסיוס / מספר אמנון וולף - מייטר מתי אטלס - מייקל לורן סביר - לינה מיכל מוכתר - ספארקי אסף פריינטא - מנהיג ברק ברויטמן - קלאו גדי לוי - מר בייט הדר שחף-מעיין - מנטה נועה גורן - קיה הילה מערבי - קול הים יהלי מרגלית טופול - סקווישי לירון אלידי - אמא של סקווישי ערן מור - דג השמש מיכל רשף - מדוזה שמחה ברבירו - דק זקן "חלומו של דולפין", במסד הנתונים הקולנועיים IMDb (באנגלית) "חלומו של דולפין", באתר AllMovie (באנגלית) "חלומו של דולפין", באתר אידיבי "חלומו של דולפין", במסד הנתונים הקולנועיים KinoPoisk (ברוסית) חלומו של דולפין, במיזם "אישים" לתיעוד היצירה הישראלית
ערוץ הדרמות הטורקיות +

ערוץ הדרמות הטורקיות + הוא ערוץ טלוויזיה ישראלי שמשדר אופרות סבון וסרטים טורקיים. הערוץ הושק ב-23 בספטמבר 2019, ומופעל על ידי מפעילות ערוץ 25, בין היתר רשת 13. ב-17 בספטמבר 2020 עלה ערוץ נוסף שנקרא ערוץ הדרמות הטורקיות 2, שמשדר סדרות וסרטים טורקיים נוספים. הערוץ משודר ב-HOT וב-NEXT TV באפיק 29, ב-YES וב-STINGTV באפיק 16, ובפרטנר TV באפיק 40. החל מ-4 ביולי 2021 הערוץ משודר גם ללקוחות סלקום tv באפיק 45. לערוץ ישנה ספריית VOD ייעודית בתשלום נוסף אשר זמינה בחברות: HOT, NEXT TV, YES, סלקום tv, פרטנר TV, ו-STING+. "איסטנבול האכזרית" "הילד" "הבחירה" "האלוף" "האות" "רוחות של אהבה" סודות של אהבה משחק הגורל אדמה מרה נבגדת דירת התמימות נערה בזכוכית לב פצוע פסגת הלב כאב האהבה החדר האדום גורל ביתך הבור הצד הטוב שלי בת השגריר להיאחז בחיים קח את ידי פנינה שחורה הים השחור הסכר "אח שלי" "הזדמנות שנייה" "נס בתא מספר 7" "כולנו בסדר?" רשת 13 הערוץ הים תיכוני פרטנר TV סלקום tv HOT NEXT TV YES STING+ ערוצי ויוה ערוץ הדרמות הטורקיות +, ברשת החברתית פייסבוק ערוץ הדרמות הטורקיות +, ברשת החברתית אינסטגרם סרטונים בערוץ של ערוץ הדרמות הטורקיות +, באתר יוטיוב "הכלה מאיסטנבול" הדור הבא: ערוץ הדרמות הטורקיות עולה לאוויר, באתר ynet, 23 בספטמבר 2019 פוסט על עליית ערוץ הדרמות הטורקיות 2 לאוויר בדף הפייסבוק "ערוצי הדרמות הטורקיות" ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
Imperfections

Imperfections (בעברית: פגמים) הוא סינגל שהוקלט על ידי הזמרת-יוצרת הקנדית סלין דיון, מתוך אלבומה ה-11 בשפה האנגלית, Courage. השיר יצא לאור ב-18 בספטמבר 2019, על ידי חברת התקליטים קולומביה רקורדס. השיר הגיע למקום הראשון במצעד השירים שבקוויבק. השיר נכתב על ידי ארי לף, מייקל פולק, דאלאס קוהלקה וניקולס פרלוף-גיילס והופק על ידי דאלאס קוהלקה. ביוני 2019, הופיעה דיון עם השיר "Flying on My Own", אשר הסתמן להיות הסינגל הראשון מתוך האלבום. בהמשך, נודע כי אותו השיר יתפקד כסינגל שיווקי, ושיר זה יתפקד כסינגל הראשון מתוך האלבום. בנוסף לכך, עתיד השיר להישלח לרדיו השירים העכשוויים למבוגרים של ארצות הברית ב-30 בספטמבר 2019. הווידאו קליפ המלא שיצא עבור השיר פורסם בשידור חי ב-26 בספטמבר 2019, כמה ימים לאחר שיצא כסינגל מתוך האלבום. הקליפ צולם בשחור-לבן ולאורכו ניתן לראות את דיון, כשהיא לובשת שמלה בצבע שחור, תוך שהיא נמצאת בחדר חשוך. ביממה הראשונה של הקליפ ביוטיוב, עמד מונה הצפיות שלו על קרוב ל-800 אלף צפיות. סרטון השיר "Imperfections" באתר יוטיוב ארי לף, מייקל פולק, דאלאס קוהלקה, ניקולס פרלוף-גיילס Hot/Modern/AC Future Releases | Hot Adult Contemporary Rock Songs and Release Dates | ..., All Access (באנגלית) ultratop.be - ULTRATOP BELGIAN CHARTS, ultratop.be PalmarèsADISQ - On air, PalmarèsADISQ Céline Dion on Instagram: “Great fun, making beautiful music with Jorgen Elofsson // Beaucoup de plaisir et une superbe séance de travail avec Jorgen Elofsson 🎤🎼 - …”, Instagram (באנגלית) Céline Dion - Flying On My Own (Official Lyric Video), נבדק ב-2019-09-27 Céline Dion - Imperfections (Official Video), נבדק ב-2019-09-27 Rolling Stone, Rolling Stone (באנגלית אמריקאית) Courage (Deluxe Edition) by Céline Dion (באנגלית אמריקאית), נבדק ב-2019-10-06 Hot/Modern/AC Future Releases | Hot Adult Contemporary Rock Songs and Release Dates | ..., All Access (באנגלית) CELINE DION "Imperfections" | (Radio Date: 04/10/2019), radiodate.it (באנגלית)
תחת ירח ערבי

תחת ירח ערבי הוא סינגל ראשון מתוך האלבום "ימי התום" של הזמרת-יוצרת הישראלית ריטה, שיצא לאור במאי 1987. השיר נכתב על ידי פנחס שדה, הולחן ועובד על ידי רמי קלינשטיין. השיר נכלל רק בגרסת התקליטור של האלבום כרצועת בונוס יחד עם השיר "העלמות אסורה". סרטון השיר "תחת ירח ערבי" באתר יוטיוב מילות השיר "תחת ירח ערבי" באתר שירונט תחת ירח ערבי, באתר "פזמונט" תחת ירח ערבי, באתר אקו"ם ריטה* - תחת ירח ערבי, באתר Discogs (באנגלית) תחת ירח ערבי באתר סטריאו ומונו המצעד השבועי של רשת ג' מתאריך 30 ביוני 1987, באתר "פזמונט" המצעד השנתי תשמ"ז (1987), באתר "פזמונט"
רוברט רמאק

רוברט רֶמַאק (בגרמנית: Robert Remak;‏ 26 ביולי 1815 – 29 באוגוסט 1865) היה רופא אמבריולוג, פיזיולוג, נוירולוג יהודי-גרמני, אביו של הנוירולוג ארנסט רמאק. רוברט רמאק נולד בפוזן (אז בתחומי ממלכת פרוסיה) למשפחה יהודית. בשנת 1838 הוא סיים לימודי רפואה באוניברסיטת ברלין. בהיותו יהודי, נאסר עליו ללמד באוניברסיטה. הוא עסק במחקרים בתחום עצבים ופעילות הלב. בשנות ה-40 של המאה ה-19 הוא חקר שכבת נבט והוכיח שהיא כוללת שלוש שכבות, ונתן שם לכל שכבה. בשנת 1841 הוא חקר תאים והוכיח שגרעין התא קיים בכל תא. בשנת 1852 הוא הוכיח שתאים חדשים מופיעים כתוצאה מחלוקת גרעין התא. לבסוף בשנות ה-40 של המאה ה-19, לפי אישור מיוחד מהמלך פרדיריך וילהלם הרביעי, קיבל רוברט רמאק אישור ללמד באוניברסיטה. למרות הישגיו, לא היה יכול להתמנות לפרופסור בגלל מוצאו היהודי. כאשר בסופו של דבר הוא מונה לתפקיד, הוא לא קיבל זכויות, שבדרך כלל מוענקות למקבל משרה זו. מדיה וקבצים בנושא רוברט רמאק בוויקישיתוף קורות חיים וביבליוגרפיה קורות חיים רוברט רמאק, באתר אנציקלופדיה בריטניקה (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
AAA

AAA (גם Triple A, טריפל A) הם ראשי תיבות או סימול. האם התכוונתם ל... AAA (דירוג אג"ח) – דירוג איגרות החוב הגבוה ביותר, ראו דירוג אג"ח AAA (משחק וידאו) – כינוי למשחק וידאו שמפותח ומשווק על ידי גורם מוכר ומנוסה בתעשיית המשחקים AAA (סוללה חשמלית) (אנ') – סוללה חשמלית קטנה לשימוש פרטי וכללי, ראו סוללה חשמלית מקומות וארגונים American Airlines Arena – אמריקן איירליינס ארנה, שמו הקודם של קסייה ארנה, היכל ספורט ובידור רב תכליתי בעיר מיאמי שבפלורידה, ארצות הברית American Automobile Association ("טריפל איי") – ‏איגוד הרכב האמריקאי (אנ'), התאגדות מועדוני רכב אמריקאית המוכרת בשירותי הדרך שהיא מספקת לחבריה Argentine Anticommunist Alliance ("טריפל איי") – הברית האנטי-קומוניסטית הארגנטינאית (אנ'), קבוצת טרור פרוניסטית פשיסטית שפעלה בשנים 1973–1976 מונחים Anti-aircraft artillery – "ארטילריה נגד מטוסים", ראו נ"מ Authentication, Authorization, Accounting – "אימות משתמשים, ניהול הרשאות, חשבונאות", מונח מתחום אבטחת המידע, ראו AAA (תקשורת מחשבים) Animal assisted activity – טיפול בעזרת בעלי חיים, שיטה בפסיכותרפיה המסתייעת בבעלי-חיים לשיפור תפקודם הפיזי, החברתי, הרגשי או הקוגניטיבי של בני-אדם Abdominal aortic aneurysm – מפרצת בטנית באבי העורקים, התרחבות מקומית של אבי העורקים הבטני המהווה בעיה רפואית אחר Attack All Around – ראשי תיבות אפשריים לשם של הרכב הפופ היפני ‏AAA (להקה) (אנ') AAA (אות מצוקה) – אות ששודר בזמן מלחמת העולם השנייה, בדרך כלל לאחר קוד המורס SOS המסמן מצוקה, כדי לציין מתקפה של כלי טיס (ראו SOS בוויקיפדיה באנגלית) A (האות הראשונה באלפבית הלטיני) AA ‏(Alcoholics Anonymous, אלכוהוליסטים אנונימיים)
מריומה יומה

מריומה יומה הוא פזמון שכתב אלון אבידר, הלחין ועיבד דוד קריבושי, ביצעו ג'קי מקייטן וחנה לסלאו, ויצא לאור בשנת 1985. בשנת 1985 חנה לסלאו וג'קי מקייטן הקליטו את הדואט במסגרת התוכנית סיבה למסיבה, ששודרה בימי בערוץ הראשון שישי בערב. השיר נכתב כשיר הומוריסטי, ולסלאו שרה אותו בדמות "סבתא זפטה", בה הופיעה באופן קבוע בתוכנית. "סבתא זפטה", קשישה ממוצא פולני, שרה יחד עם מקייטן המזוהה עם מוזיקה מזרחית, ששר בדמותו שלו. בעקבות הצלחת השיר התארח מקייטן בהופעותיה של לסלאו. השיר נכלל באלבום "שובר הלבבות", שהוציא מקייטן בשנת 1985. במצעד הפזמונים העברי השנתי של רשת ג' לשנת תשמ"ה (1985) דורג השיר במקום התשיעי, ובמצעד של גלי צה"ל הוא דורג במקום ה-16. מילות השיר "מריומה יומה", באתר שירונט טל פרי, ‏ג'קי מקייטן לא זכה מעולם להכרה שלה היה ראוי, באתר גלובס, 8 במרץ 2012
אני חיה לי מיום ליום

אני חיה לי מיום ליום הוא הסינגל השני מתוך האלבום "ימי התום" של הזמרת-יוצרת הישראלית ריטה, שיצא לאור בינואר 1988. השיר נכתב על ידי חנוך לוין, הולחן ועובד על ידי רמי קלינשטיין. השיר היה למושמע ביותר בתחנות הרדיו והטלוויזיה בישראל בשנת 1988, הושמע 293 פעמים בשנה. במקור השיר בוצע על ידי תיקי דיין ללחנו של רפי קדישזון כפסקול לסרט "פנטסיה על נושא רומנטי" משנת 1977. מידע על היצירה "אני חיה לי מיום ליום" באתר מיוזיק בריינז סרטון השיר "אני חיה לי מיום ליום" באתר יוטיוב מילות השיר "אני חיה לי מיום ליום" באתר שירונט אני חיה לי מיום ליום, באתר "פזמונט" אני חיה לי מיום ליום, באתר אקו"ם רונן ארבל‏, באסה או קלאסה: ריטה, באתר וואלה, 4 ביולי 2006 יונתן ריגר, ‏הסיפורים שמאחורי השירים: "אני חיה לי מיום ליום" - כמו שלא שמעתם, באתר ‏מאקו‏, 14 בפברואר 2021 ביצוע מוקלט של השיר בצירוף מילות השיר באתר הספרייה הלאומית שיר אחד 🎤 עיבוד טלוויזיוני להסכת | ריטה - אני חיה לי מיום ליום, סרטון בערוץ "כאן 11 - תאגיד השידור הישראלי", באתר יוטיוב (אורך: 27:30) יובל ניב, השיר המושמע ביותר ברדיו, ב-88, מעריב, 4 בינואר 1989 אני חיה לי מיום ליום - גירסה מקורית בביצוע תיקי דיין, סרטון באתר יוטיוב (אורך: 2:25) ריטה* - אני חיה לי מיום ליום, באתר Discogs (באנגלית) המצעד השבועי של רשת ג' מתאריך 2 בפברואר 1988, באתר "פזמונט" המצעד השנתי תשמ"ח (1988), באתר "פזמונט" מצעד שירי רמי קלינשטיין, באתר "פזמונט"
סרג'ו אנדריגו

סרג'ו אנדריגו (באיטלקית: Sergio Endrigo;‏ 15 ביוני 1933 – 7 בספטמבר 2005) היה זמר-יוצר איטלקי. אנדריגו נולד בפולה שבמחוז איסטריה שבאיטליה (כיום פולה בקרואטיה), שם בילה את ילדותו. בפברואר 1947, עקב האירועים שאחרי מלחמת העולם השנייה כשמחוז איסטריה עבר לידי יוגוסלביה, הוא ואימו נאלצו לנטוש את ביתם ולעבור למחנה פליטים בברינדיזי ולאחר מכן לוונציה (אביו ו נפטר ב-1939). על הבריחה מאיסטריה הוא כתב בשירו "1947", וייתכן שזכר אוניית הפליטים המפליגה לאיטליה מובע גם בשירו L'arca di Noè - "תיבת נוח". לעיתים קרובות השוו אותו, בסגנון ובאופי, לכותבים שנקראו "האסכולה של ג'נובה", כגון ג'ינו פאולי, פבריציו דה אנדרה, לואיג'י טנקו, וברונו לאוצי. ב-1968 זכה אנדריגו בתחרות השירים פסטיבל סן רמו עם השיר "Canzone per te" ("שיר בשבילך") אותו שר יחד עם רוברטו קרלוס. באותה שנה ייצג את איטליה באירוויזיון של שנת 1968 עם השיר "Marianne", שסיים במקום העשירי. להיטים נוספים שלו היו, "L'arca di Noè" ("תיבת נוח"), "Io che amo solo te" ו-"Adesso sì". אנדריגו נפטר ברומא ב-7 בספטמבר 2005, לאחר שלקה בסרטן הריאה, שאובחן כמה חודשים קודם לכן. אלבומים 1962: Sergio Endrigo 1963, 1966, 1968 : Endrigo 2000: Quando la musica è poesia 2002: I grandi successi originali 2012: Le mie canzoni 2016: Playlist 2016: Io che amo solo te 2016: L'arca di Noè סינגלים מדיה וקבצים בנושא סרג'ו אנדריגו בוויקישיתוף אתר האינטרנט הרשמי של סרג'ו אנדריגו סרג'ו אנדריגו, סרטונים בערוץ היוטיוב סרג'ו אנדריגו, ברשת החברתית Goodreads סרג'ו אנדריגו, במסד הנתונים הקולנועיים IMDb (באנגלית) סרג'ו אנדריגו, באתר ספוטיפיי סרג'ו אנדריגו, באתר AllMusic (באנגלית) סרג'ו אנדריגו, באתר MusicBrainz (באנגלית) סרג'ו אנדריגו, באתר דיזר סרג'ו אנדריגו, באתר Yandex.Music (ברוסית) סרג'ו אנדריגו, באתר Discogs (באנגלית) סרג'ו אנדריגו, באתר Genius סרג'ו אנדריגו, באתר SecondHandSongs סרג'ו אנדריגו, באתר DNCI סרג'ו אנדריגו, באתר טיידל (באנגלית) Canzone Per Te, מקום ראשון פסטיבל סן רמו 1968 Marianne, מקום עשירי אירוויזיון 1968 L' Arca Di Noe, מקום שלישי פסטיבל סן רמו 1970
גסטרוגרפיה וירטואלית

גסטרוגרפיה ממוחשבת (CT), נקראת גם   גסטרוסקופיה וירטואלית   ( VG ), הוא הליך לא פולשני לאיתור ממצאים חריגים בקיבה. באמצעות מכשיר CT, קרני רנטגן מרובות משמשים ליצירת תמונה תלת־ממדית של הקיבה, ומאפשרת לאתר ממצאים חריגים בקיבה. למרות השימוש הנרחב בבדיקות גסטרוסקופיה כיום, בדיקה זו שימושית כהליך לא פולשני ושימושי לאיתור פגמים מבניים בקיבה ובאזור שלה, וכן מראה או מבנה חריג של רקמת הקיבה. הבדיקה היא מהירה ולא פולשנית. בבדיקה ניתן לזהות גידולים שפולשים מעבר לתחום רקמת הקיבה, הגדלת קשרי לימפה מקומית, וכן גרורות במקרה של סרטן הקיבה. חומר הניגוד, בשילוב עם אמצעי ההדמיה המתקדמים, מאפשרים הדמיה טובה של הרקמה הפנימית שמצפה את הקיבה, וכן ממצאים חריגים על גבי רקמה זאת. הסיבות לשימוש בבדיקה זאת כוללות: גילוי מוקדם של סרטן הקיבה, בחינת פגמים מבניים בקיבה (כגון בקע בסרעפת, פוליפים וכיבי קיבה), וכן הערכה לאחר ניתוח של הקיבה. הנבדק צם במשך 8 שעות לפני בדיקה זאת. הסיבה לכך היא שתנועות מעיים חריגות או כיווץ מעיים עשויות לשבש את תוצאות הבדיקה. מיד לפני הבדיקה, הנבדק בולע חומר ניגוד, אשר מרחיב את הקיבה ומאפשר לצפות בכיווצה או הרחבתה וכן במבנה שלה. במקביל, חומר נוסף שמשפר את הניגודיות של החומר הנבלע מוזלף לוריד של הנבדק. סריקת CT מבוצעת באופן אידיאלי בטומוגרפיה ממוחשבת מרובת גלאים (MDCT) עם התנגשות דקה. מכשיר הCT מפרש מספר רב של קריאות דו-ממדיות לתמונה תלת־ממדית. בדיקות סי.טי. https://radiopaedia.org/articles/computed-tomographic-ct-gastrography Jung Hoon Kim, Hyo Won Eun, Jae Ho Choi, Seong Sook Hong, Diagnostic performance of virtual gastroscopy using MDCT in early gastric cancer compared with 2D axial CT: focusing on interobserver variation, AJR. American journal of roentgenology 189, 2007-8, עמ' 299–305 doi: 10.2214/AJR.07.2201 Peggy P. W. Yen, Giles Stevenson, Two- and Three-Dimensional Examination of the Stomach (Virtual Gastroscopy): Technical Note, Canadian Association of Radiologists Journal 61, 2010-02-01, עמ' 41–43 doi: 10.1016/j.carj.2009.10.008(הקישור אינו פעיל) Chiao-Yun Chen, Yu-Ting Kuo, Chien-Hung Lee, Tsyh-Jyi Hsieh, Differentiation between malignant and benign gastric ulcers: CT virtual gastroscopy versus optical gastroendoscopy, Radiology 252, 2009-8, עמ' 410–417 doi: 10.1148/radiol.2522081249 K. Inamoto, K. Kouzai, T. Ueeda, T. Marukawa, CT virtual endoscopy of the stomach: comparison study with gastric fiberscopy, Abdominal Imaging 30, 2005-7, עמ' 473–479 doi: 10.1007/s00261-004-0278-0
1-2-3 Production

‎1-2-3 Production שהוקמו בתחילה בשם אולפני ТНТ-PREMIER ולאחר מכן נקראו אולפני Premier, הם חברה להפקות טלוויזיה וקולנוע הממוקמת במוסקבה, רוסיה. בשנת 2020 האולפנים שינו את שמם ל־‎1-2-3 Production. באולפנים שירותי פיתוח והפקה, צילום, פוסט פרודקשן ועד לשלב השידור והם מהווים כאחד ממפתחי וספקי התוכן הגדולים בשוק הרוסי, בעיקר עבור ערוץ THT ופלטפורמות הסטרימינג, ערוץ PREMIER. האולפנים יוזמים, מפתחים ומייצרים תכנים בפורמטים וסוגות שונות, לרבות הפקת תכנים לשידור באינטרנט ובסלולר. בנוסף האולפנים שואפים להרחיב פעילותם בזירה העולמית באמצעות הפצה ומכירה של הפקות מקור תוך קידום יוזמות פיתוח והשקעות חוץ, שיתופי פעולה ואימוץ פורמטים זרים לכדי הפקת גרסאות מקומיות. האולפנים הושקו בעקבות השקת שירות ТНТ-PREMIER באוגוסט 2018. פלטפורמת ТНТ-PREMIER נועדה לתת שירותי צפייה ישירה בשיטת OTT של ספריית סרטים ותוכניות טלוויזיה, בעיקר תוכן מקורי, תמורת מינוי חודשי. מעין מקבילה לנטפליקס. מאז הקמתם, האולפנים אחראים להפצת והפקת תכנים עבור הערוצים: ТНТ, ערוץ ТНТ International, ערוץ ТНТ MUSIC, ערוץ ТНТ4 וערוץ ТНТ4 International, אך לא רק והיא גם הפיקה תכנים עבור ערוץ המדע בדיוני TV3. משנת 2018 ועד אוגוסט 2019 נקראו האולפנים בשם אולפני THT-PREMIER, לפני ששמם שונה אחרי שנה לשם Premier Studios. מאז 2020 שם האולפנים הוא ‎1-2-3 Production. "השוטר מרובליובקה: כאוס השנה החדשה" (2018) "המאחז" (2019) "השוטר מרובליובקה: כאוס השנה החדשה 2" (2010) "צ'רנוביל: אזור ההרחקה. הגמר" (2019) "קראמורה" (2021) "פיוטר הראשון" (2022) "בנסו" (2022) "רוריק" (2022) "מטרו 2033" (2024) השוטר מרובליובקה (2016) מעצר בית (2017) אישה רגילה (2018) אגם מת (2019) צ'רנוביל: אזור ההרחקה (2019) טריאדה (2019) פוליארני (2019) התקשרו לדיקפריו! (2019) הצלה (2019) מוקד טלפוני (2020) משחק ההישרדות (2020) רוח הרפאים (2020) אופק (2021) מעבר דייטלוב (2021) טיסה (2021) קאמאז מאסטר (2021) מאשה (2021) אליבי (2021) מחוץ לעצמך (2021-הווה) קומדי קלאב (2019) אתר האינטרנט הרשמי של 1-2-3 Production 1-2-3 Production, ברשת החברתית פייסבוק 1-2-3 Production, ביישום טלגרם 1-2-3 Production, ברשת החברתית אינסטגרם 1-2-3 Production, ברשת החברתית VK 1-2-3 Production, סרטונים בערוץ היוטיוב «Газпром-медиа» запускает студию по производству сериалов для интернета ,Ведомости, vedomosti.ru רוריק באתר החברה Cult Sci-Fi Novel ‘Metro 2033’ to Be Adapted as Movie (EXCLUSIVE) מטרו 2033, באתר החברה Подписчики новой платформы ТНТ увидят премьеры раньше, Lenta.ru «Домашний арест». Новый сериал обвалил онлайн-платформу на презентации, BFM.ru רימייק של השער האדום Сериал о команде «КАМАЗ-мастер» покажут в 2021 году